OpenLLM-France/wikimedia huggingface dataset:
# Melisa Nicolau Martín

Melisa Nicolau Martín (S'Arracó, Andratx, 20 de juny de 1984), és una exfutbolista mallorquina que jugava com a defensa en el Futbol Club Barcelona de la Primera Divisió Femenina d'Espanya.

## Clubs

| Club | Lloc | Any |
| CD Sarraco (masculí) | Illes Balears | 1993 - 1997 |
| C. A. Paguera | Illes Balears | 1997 - 1998 |
| CF Platges Calviá | Illes Balears | 1998 - 2004 |
| Rayo Vallecano | Madrid | 2004 - 2010 |
| FC Barcelona | Catalunya | 2010 - Actualitat |

## Internacional

| Selecció | Any | Partits | Gols |
| Selecció Espanyola sub-17 | 2001 - 2002 | 3 | 0 |
| Selecció Espanyola sub-19 | 2002 - 2004 | 6 | 0 |
| Selecció Espanyola | 2004 - Actualitat | 37 | 0 |

## Palmarès
### Campionats estatals

| Títol | Club | País | Any |
| Copa de la Reina | Rayo Vallecano | Espanya | 2008 |
| Superliga de Futbol | Rayo Vallecano | Espanya | 2009 |
| Superliga de Futbol | Rayo Vallecano | Espanya | 2010 |
| Copa de la Reina | FC Barcelona | Espanya | 2011 |
| Primera Divisió espanyola | FC Barcelona | Espanya | 2012 |
| Primera Divisió espanyola | FC Barcelona | Espanya | 2013 |
| Copa de la Reina | FC Barcelona | Espanya | 2013 |

### Campionats regionals

| Títol | Club | País | Any |
| Copa Catalunya | FC Barcelona | Catalunya | 2010 |
| Copa Catalunya | FC Barcelona | Catalunya | 2011 |
| Copa Catalunya | FC Barcelona | Catalunya | 2012 |

## Referències

* ↑ Mallorca, Diario de. «S´Arracó homenajea a la jugadora Melisa Nicolau por su trayectoria - Diario de Mallorca». [Consulta: 31 juliol 2017].
* 1 2 3 «Melisa Nicolau» (en castellà). [Consulta: 31 juliol 2017].
* ↑ «Melisa Nicolau - FutbolBalear.es» (en castellà). [Consulta: 31 juliol 2017].
# Melisa

Melisa ve de mel (Μέλι /méli) en grec i significa dolço, dolça. S'utilitza com a nom de dona en turc. Persones amb el nom Melisa inclouen:
* Melisa Çakmaklı - judoka turca
* Melisa Gürpınar - poeta turca
* Melisa Jasmin Sağman - patinadora turca
Viccionari
# Miguel Vegas y Puebla Collado

Miguel Vegas y Puebla Collado (Madrid, 5 de juliol de 1856 - Madrid, 1943) fou un matemàtic espanyol, acadèmic de la Reial Acadèmia de Ciències Exactes, Físiques i Naturals

## Biografia

Es va llicenciar en la carreres de Ciències a la Universitat Central de Madrid, on va destacar en l'assignatura de Geometria, que ensenyava el professor Eduard Torroja i Caballé. Va col·laborar amb el seu professor en l'elaboració de les idees de la geometria projectiva o de la posició que en aquells moments eren idees noves. Aquests treballs serien publicats pel professor Torroja en 1884. Aquests interessos i aquesta amistat va desembocar també en la tesi doctoral de Miguel Vegas també emmarcada en l'àmbit de la Geometria de la posició.
Poc després de defensar la seva tesi, va obtenir la càtedra d'anàlisi matemàtica de la Universitat de Saragossa, on va conèixer la seva esposa Piedad Pérez, amb la que va tenir 12 fills. Després de la mort del catedràtic Ignacio Álvarez Solís en 1891, va aconseguir la seva càtedra de geometria analítica de la Universitat Central de Madrid que va ocupar fins a la seva jubilació el 1935.
El 24 de juny de 1905 fou elegit acadèmic de la Reial Acadèmia de Ciències Exactes, Físiques i Naturals, i en va prendre possessió el 13 de juny de 1909, amb Interpretación geométrica del imaginarismo una reflexió sobre la representació geomètrica de les magnituds imaginàries.
Al llarg dels anys següents va col·laborar freqüentment en la Revista de la Reial Societat Matemàtica Espanyola, als Congressos de l'Associació Espanyola per al Progrés de les Ciències, i en diverses revistes. El 1912 va ser un dels cinc espanyols becats per assistir al Congrés Mundial de Matemàtiques de Cambridge. El 1923 va ser un dels pocs membres de la comunitat científica espanyola que va acompanyar Albert Einstein durant la seva visita a Espanya.
El 1934 va ser nomenat Vicepresident de l'Acadèmia de Ciències Exactes, Físiques i Naturals i president de la secció d'Exactes. Per aquesta època fou nomenat conseller d'Instrucció educativa. Va morir a Madrid el 1943 als 87 anys.

## Obres

* Tratado de Geometría Analítica

## Referències

* ↑ Vegas Puebla-Collado, Miguel (1856-1943) Arxivat 2016-04-24 a Wayback Machine. a divulgamat
* ↑ Biografia Arxivat 2016-05-05 a Wayback Machine. al web de la RAC
# Miguel Villanueva Gómez

Miguel Villanueva y Gómez (Madrid, 31 d'octubre de 1852 - Madrid, 13 de setembre de 1931) fou un advocat i polític espanyol, va ser ministre d'Agricultura, Indústria, Comerç i Obres Públiques i ministre de Governació durant la regència de Maria Cristina d'Habsburg-Lorena i ministre de Foment, ministre de Marina, ministre d'Estat i ministre d'Hisenda durant el regnat d'Alfons XIII. Així mateix seria President del Congrés en diverses legislatures.

## Biografia

Després de doctorar-se en Dret en la Universitat Central de Madrid es traslladà a Cuba on aconseguirà la càtedra de Dret Civil per la Universitat de l'Havana i iniciarà la seva carrera política com a regidor de l'Havana sent, en les eleccions generals espanyoles de 1881, elegit diputat per Cuba en representació del Partit Liberal, escó que tornaria a obtenir en les successives eleccions fins a la de 1898. La perduda de les colònies espanyoles fa que a partir de llavors és present als següents processos electorals per la circumscripció de Logronyo obtenint el corresponent escó entre 1901 i 1931.
Ministre d'Agricultura, Indústria, Comerç i Obres Públiques entre el 6 de març de 1901 i el 19 de març de 1902, durant un breu període, entre el 15 i el 23 de juliol de 1901, ocuparà simultáneametne amb la citada cartera la de ministre de Governació. També ocuparà a ocupar la cartera de ministre de Marina entre el 23 de juny i el 31 d'octubre de 1905 i, posteriorment serà nomenat ministre de Foment, cartera que ocuparà entre el 12 de març de 1912 i el 24 de maig de 1913. Així mateix serà ministre d'Estat entre el 9 de desembre de 1915 i el 25 de febrer de 1916. Finalment serà ministre d'Hisenda en dues ocasions: entre el 25 de febrer i el 30 d'abril de 1916 i entre el 4 d'abril i el 3 de setembre de 1923.
També serà Alt Comissari al Protectorat Espanyol al Marroc i membre de la Reial Acadèmia de Ciències Morals i Polítiques.

## Referències

* ↑ Fitxa del Congrés dels Diputats
* ↑ Biografia a xtec.cat
* ↑ Riojanos ilustres Arxivat 2016-03-04 a Wayback Machine. a valvanera.com
Càrrecs públics :
| Precedit per: Segismundo Moret y Prendergast | Ministre de la Governació (juliol) 1901 | Succeït per: Segismundo Moret y Prendergast |
| Precedit per: Joaquín Sánchez de Toca Calvo | Ministre d'Agricultura 1901-1902 | Succeït per: José Canalejas y Méndez |
| Precedit per: Eduardo Cobián y Roffignac | Ministre de Marina 1905 | Succeït per: Valerià Weyler i Nicolau |
| Precedit per: Rafael Gasset Chinchilla | Ministre de Foment 1912-1913 | Succeït per: Rafael Gasset Chinchilla |
| Precedit per: Salvador Bermúdez de Castro y O'Lawlor | Ministre d'Estat 1915-1916 | Succeït per: Álvaro Figueroa y Torres Mendieta |
| Precedit per: Ángel Urzáiz y Cuesta José Manuel Pedregal y Sánchez-Calvo | Ministre d'Hisenda 1916 1923 | Succeït per: Santiago Alba Bonifaz Félix Suárez Inclán |
| Precedit per: Ricardo Burguete Lana | Alt Comissari Espanyol al Marroc 1923 | Succeït per: Luis Silvela y Casado |
| Premis i fites |||
| Precedit per: Alfredo de Zavala y Camps | Reial Acadèmia de Ciències Morals i Polítiques Medalla 12 1908-1931 | Succeït per: Salvador de Madariaga |
# Mijail Subbotin

Mijail Subbotin (rus: Михаил Фёдорович Субботин) (Ostrołęka, 29 de juny de 1893 - Sant Petersburg, 26 de desembre de 1966) va ser un astrònom i matemàtic soviètic.

## Vida i Obra

Subbotin va néixer a la província del Vístula quan encara formava part de l'Imperi Rus; el seu pare era un oficial de l'exèrcit imperial. El 1910 va ingressar en la universitat Imperial de Varsòvia, en la qual es va graduar el 1914. Va començar a donar classes a la universitat de Varsòvia i a treballar en el seu observatori astronòmic, però el 1915, degut a la Primera Guerra Mundial, tot el personal universitari va ser traslladat a Rostov del Don i ell va ser destinat al Institut Politècnic del Don a la vila de Novotxerkassk (a uns 50 km. de Rostov). De 1922 a 1930 va ser destinat a l'observatori de Taixkent (Uzbekistan) on també va ser professor d'astronomia de la universitat del Turquestan.
El 1930 va ser nomenat professor de la universitat de Sant Petersburg (en aquella época, Leningrad) i l'any següent, va ser, a més, cap del departament teòric de l'observatori de Pulkovo. També va estar treballant per l'Escola Superior d'Enginyers de Ferrocarrils. En ser assetjada la ciutat pel nazis durant la Segona Guerra Mundial, va poder ser evacuat en un estat de salut lamentable. Després de recuperar-se a Sverdlosk (actual Iekaterinburg), va poder tornar a Leningrad on es va convertir en director de l'Institut d'Astronomia Teòrica de l'Acadèmia Soviètica de Ciències. El 1964 es va retirar, quedant-se a viure a Sant Petersburg.
Subbotin és l'autor d'un tractat fonamental de mecànica celeste en tres volums publicats entre 1933 i 1949, que es va traduir ràpidament a altres idiomes. A més a ell se li deu un mètode de resolució de les equacions diferencials del moviment dels petits cossos en el sistema solar.

## Referències

* ↑ Anònim, 1967, p. 375.
* 1 2 Синкевич, 2018, p. 217.
* ↑ Chebotarev, Kazimirchak-Polonskaya i Marsden, 172, p. 96.

## Bibliografia

* Anònim «Mikhail Fedorovich Subbotin, 1893-1966» (en anglès). Soviet Astronomy, Vol. 11, Num. 2, 1967, pàg. 375-376. ISSN: 0278-3495.
* Chebotarev, G.A.; Kazimirchak-Polonskaya, E.I.; Marsden, B.G.. The Motion, Evolution of Orbits, and Origin of Comets (en anglès). Reidel Publisshing Co., 1972. ISBN 978-94-010-2875-2.
* Синкевич, Галина. «Михаил Фёдорович Субботин (1893-1966)». A: Коллектив авторов (ed). Математический Петербург. История. Наука. Достопримечательности (en rus). Образовательные проекты, 2018, p. 217. ISBN 978-5-98368-130-9.

## Enllaços externs

* O'Connor, John J.; Robertson, Edmund F. «Mijail Subbotin» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Kulikovsky, P.G. «Subbotin, Mikhail Fedorovich» (en anglès). Complete Dictionary of Scientific Biography, 2008. [Consulta: 14 novembre 2020].
* «Субботин Михаил Федорович» (en rus). Acadèmia Russa de les Ciències, 2002. [Consulta: 15 novembre 2020].
# Mijhirne

Mijhirne (en (ucraïnès): Міжгірне, en rus: Межгорное, Mejgórnoie) és un poble de la República Autònoma de Crimea a Ucraïna, que el 2014 tenia 48 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# MiquelRius

MiquelRius és una empresa familiar de producció de material de papereria, especialment de material escolar, amb seu a Parets del Vallès. Va ser fundada a Barcelona el 1869 per Josep Miquel i Rius natural de Sant Pere de Riudebitlles qui va comprar un taller d'impressió de llibres ratllats fundat el 1839. L'any 1897 mor Josep Miquel Rius i la seva viuda Margarida Planas i Ramonichamb els seus fills segueixen el negoci. Actualment està dirigida per la cinquena generació familiar. L'empresa ha explotat llicències de marques com Kukuxumusu, Agatha Ruiz de la Prada, Bob Esponja o Bultaco.
Si bé la major part de la facturació és a nivell estatal, MiquelRius exporta a 60 països, amb els Estats Units com a mercat exterior més important.

## Referències

* ↑ Agustina, Lalo. «MiquelRius suspende pagos tras rechazar el juez 9 despidos objetivos». La Vanguardia, 20-07-2017. [Consulta: 31 març 2018].
* ↑ «Defuncions. ANy 1897. Registre núm.2912. Jutjat "Lonja"». Arxiu Municipal Contemporani de Barcelona, 13-04-1897. [Consulta: 13 febrer 2020].
* ↑ «Dª Margarida Planas y Ramonich». La Vanguardia, 19-12-1918, pàg. 3.
* ↑ Andrades, Amanda «Miquel Rius, la familia de los cuadernos más internacionales». Cinco Dias, 03-07-2015 [Consulta: 11 febrer 2016].
* ↑ B. Badrinas. «Miquelrius: fórmules per trampejar la crisi». El Punt Avui, 27-06-2011. [Consulta: 31 març 2018].
* ↑ «Miquelrius cierra el ejercicio con 16 millones de facturación». El Economista, 27-04-2011 [Consulta: 11 febrer 2016].
* ↑ «De los libros de contabilidad a la libreta del papel de piedra» (en castellà). [Consulta: 15 febrer 2016].
# NRP

NRP té els següents significats:
* Partit Nacional Nòrdic (del seu nom en suec Nordiska Rikspartiet), partit polític històric de Suècia
* Nova Dreta (Geòrgia) (del seu nom en anglès New Rights Party), partit polític de Geòrgia
* Navili de la República Portuguesa, prefix usat pels vaixells de l'Armada de Portugal
* Pèptid no ribosòmic (del seu nom en anglès Non-Ribosomal Peptide), pèptid que no és sintetitzat pels ribosomes
# Benthophilus leobergius

Benthophilus leobergius és una espècie de peix d'aigua salabrosa de la família dels gòbids i de l'ordre dels perciformes que habita a la mar Càspia i al Volga. Va ser descrit pel zoòleg moldavià Lev S. Berg el 1949. L'epít leobergius és una llatinització del nom Lev Berg.
Té un habitat mot estès però a les zones costaneres de gairebé tot el mar Caspi. Al sud, és freqüent a la badia d'Astarabad. No informat de l'est del Caspi Central.
Viu aproximadament un any. Neix a l'abril-octubre. Les femelles ponen ous en dues o més vegades. Moren poc després de l'últim alliberament d'ous, els mascles tres a quatre setmanes després. Els mascles probablement guarden una posta d'ous fins a l'eclosió. S'alimenta d'invertebrats bentònics, principalment de mol·luscs.
És sensible a la contaminació per petroli. La població és abundant i la UICN l'ha classificat com risc mínim.

## Referències

* ↑ Capuli, Estelita Emily; Garilao, Cristina V.; Kesner-Reyes, Kathleen; Luna, Susan M.; Torres, Armi G.; Wiethüchter, Anita «Benthophilus leobergius Berg, 1949 Caspian stellate tadpole-goby» (en anglès). FishBase.
* ↑ Freshwater Fishes of the U. S. S. R. and Adjacent Countries (en anglès). volum 3. 4a edició 1965. Jerusalem: Israel Program for Scientific Translations, 1949. ISBN 978-0706502107.
* 1 2 Freyhof, J. & Kottelat, M. «Caspian Stellate Tadpole-goby Benthophilus leobergius» (en anglès). Llista Vermella de la UICN, 2008. DOI: 10.2305/iucn.uk.2008.rlts.t135680a4178654.en.
# Mason (Wisconsin)

Mason és una població dels Estats Units a l'estat de Wisconsin. Segons el cens del 2000 tenia 72 habitants.

## Demografia

Segons el cens del 2000, Mason tenia 72 habitants, 26 habitatges, i 19 famílies. La densitat de població era de 54,5 habitants per km².
Dels 26 habitatges en un 30,8% hi vivien nens de menys de 18 anys, en un 69,2% hi vivien parelles casades, en un 7,7% dones solteres, i en un 23,1% no eren unitats familiars. En el 23,1% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,3.
Per edats la població es repartia de la següent manera: un 31,9% tenia menys de 18 anys, un 4,2% entre 18 i 24, un 26,4% entre 25 i 44, un 20,8% de 45 a 60 i un 16,7% 65 anys o més.
L'edat mediana era de 37 anys. Per cada 100 dones de 18 o més anys hi havia 96 homes.
La renda mediana per habitatge era de 32.917 $ i la renda mediana per família de 34.583 $. Els homes tenien una renda mediana de 19.583 $ mentre que les dones 13.125 $. La renda per capita de la població era de 12.742 $. Aproximadament el 15,4% de les famílies i el 30,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mason» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Mason». American Fact Finder. Oficina del Cens dels Estats Units, 12-01-2010.
# Sant Salvador de Massoteres

Sant Salvador de Massoteres és l'església parroquial de la vila de Massoteres (Segarra) inclosa en l'Inventari del Patrimoni Arquitectònic de Catalunya. L'edifici que data de la fi del segle xviii, s'ha feten estil barroc auster, que contrasta amb la rica tradició ornamentista de la resta de l'estat.

## Descripció

Església feta de paredat. S'hi accedeix per un mur lateral. La portada és d'arc escarser, i té a les dues bandes, una pilastra. Rematant hi ha una cornisa que queda guarnida en la part superior per dues volutes en relleu i a la part central, una fornícula amb la data inscrita de 1832. En aquesta mateixa façana, a la part esquerra, hi ha dues finestres emmarcades per carreus regulars de pedra. La torre del campanar, se situa a la façana sud. Presenta una base quadrada i té dos cossos, té forma octogonal.
A l'interior podem observar quatre capelles laterals, n'hi ha dues per lateral. L'altar es caracteritza per tenir una conquilla, i als peus hi ha el cor. La cobertura tant de la nau central, com de les capelles, és de volta de canó. Els colors predominants a l'interior, són el blanc i l'ocre. El paviment està fet de rajola.

## Història

El lloc de Massoteres és esmentat en la documentació l'any 1040. L'església data de la darreria del segle xviii, tot i que no hi ha cap document que demostrat la data exacta. Era una època de recuperació econòmica i d'expansió demogràfica.
Fou, des dels orígens i fins a la darreria del segle xix, una sufragània de Sant Pere de Talteüll. Com aquesta, va restar vinculada al bisbat d'Urgell fins a la creació de la diòcesi de Solsona al final del segle xvi. És probable que, com l'església de Talteüll, Sant Salvador fos també una possessió de la Canònica de Santa Maria de Solsona.
El 1r de febrer de 1897 l'església de Massoteres fou elevada a categoria de parròquia pel bisbe Ramon Riu i Cabanes i Sant Pere de Talteüll en va esdevenir una sufragània. L'actual temple encara conserva l'orientació tradicional, malgrat que l'edifici es bastí al segle xviii.

## Referències

* ↑ «Església de Sant Salvador - Massoteres». Pobles de Catalunya. [Consulta: 9 juny 2017].
* 1 2 3 «Església de Sant Salvador». Arquitectura Religiosa, pàg. 59-60.
* 1 2 3 «Sant Salvador de Massoteres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
* 1 2 Bach i Riu, Antoni. «Sant Salvador de Massoteres». Catalunya romànica. Fundació enciclopèdia. [Consulta: 19 maig 2020].
* ↑ «Massoteres». Bisbat de Solsona, s.d. [Consulta: 19 maig 2020].
# Nort-sur-Erdre

Nort-sur-Erdre (en bretó Enorzh) és un municipi francès, situat a la regió de país del Loira, al departament de Loira Atlàntic, que històricament va formar part de la Bretanya. L'any 2006 tenia 7.412 habitants. Limita amb Casson al sud-oest, Sucé-sur-Erdre, Petit-Mars, les Touches, Joué-sur-Erdre, Saffré i Héric.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3.579 | 3.180 | 3.858 | - | - | 5.078 | 5.561 | 5.615 | 5.617 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 5.537 | 5.665 | 5.415 | 5.386 | 5.765 | 5.445 | 5.467 | 5.346 | 5.150 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 5.215 | 5.379 | 5.149 | 4.809 | 4.543 | 4.374 | 4.182 | 4.296 | 4.147 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 4.222 | 4.436 | 4.606 | 5.050 | 5.362 | 5.885 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1989-2001 | Xavier Amossé | PS |
| 2001- | Jean Goiset | PS |

## Galeria d'imatges

* La navegació sobre l'Erdre
* L'antiga estació
* L'església Saint-Christophe (1902) amb el campanar de 1840

## Agermanament

* Maieru a Romania
* Piedrabuena
# Engracia Hidalgo Tena

Engracia Hidalgo Tena (Mèrida, 9 de juliol de 1957) és una política i funcionària espanyola del Partit Popular.
Nascuda el 9 de juliol de 1957 a Mèrida (Extremadura) es va traslladar a Madrid, on va obtenir un títol de llicenciada en Ciències Econòmiques i Empresarials per la Universitat Complutense de Madrid (UCM). El 1986 va ingressar per oposició al Cos Tècnic de l'Administració General de l'Ajuntament de Madrid. Una dècada més tard, el 1996, deixaria l'administració municipal, incorporada per Esperanza Aguirre al Ministeri de Cultura com a directora general de Programació Econòmica i Control Pressupostari del departament ministerial. Va continuar en el ministeri fins a 2003, quan va ser nomenada consellera d'Hisenda del Govern de la Comunitat de Madrid després de l'investidura d'Aguirre com a presidenta de la Comunitat de Madrid.
Candidata al número 10 de la llista del Partit Popular (PP) per a les eleccions a l'Assemblea de Madrid de 2007, va ser elegida diputada de la vuitena legislatura del Parlament regional. Després de la investidura d'Aguirre per a un nou mandat, Hidalgo va tornar a ser nomenada consellera d'Hisenda. El 2008, durant un reshuffle del govern, va ser nomenada consellera de Família i Assumptes Socials. Va renovar la seva acta de diputada autonòmica en les eleccions de 2011.
Després de l'arribada al Govern d'Espanya del PP el 2011, va ser nomenada secretària d'Estat d'Ocupació. Va cessar en el seu càrrec en el Ministeri al juny de 2015, quan va ser nomenada consellera d'Economia, Ocupació i Hisenda de la Comunitat de Madrid, exercint el càrrec durant els governs de Cristina Cifuentes i Ángel Garrido.
Candidata al número 5 de la llista del PP per a les eleccions municipals de maig de 2019 a Madrid, va ser electa regidora. Després de l'investidura de José Luis Martínez-Almeida com a alcalde el 15 de juny de 2019 amb el suport dels regidors de PP, Ciutadans i Vox, Hidalgo va ser nomenada titular de l'Àrea de Govern d'Hisenda i Personal.

## Referències

* ↑ «Quién es quien en el segundo Gobierno de Cristina Cifuentes». La Vanguardia, 23-09-2017 [Consulta: 25 febrer 2020].
* 1 2 3 «Engracia Hidalgo, consejera de Hacienda». Madridiario, 20-06-2007. [Consulta: 25 febrer 2020].
* ↑ Junta Electoral Provincial de Madrid: «Elecciones a la Asamblea de Madrid 2007. Candidaturas proclamadas». Boletín Oficial de la Comunidad de Madrid, 102, 01-05-2007, pàg. 92-112. ISSN: 1989-4791.
* ↑ «Los consejeros de Esperanza Aguirre muestran sus compromisos ante sus nuevos cargos». El Mundo, 21-06-2007.
* ↑ «Los nuevos consejeros de Aguirre juran sus cargos en un acto del que se ausenta Prada». Periodista digital, 26-06-2008.
* ↑ «Engracia Hidalgo, consejera de Economía de Madrid». La Opinión A Coruña, 26-06-2019.
* ↑ Junta Electoral de Zona de Madrid: «Publicación candidaturas. Fase proclamación». Boletín Oficial de la Comunidad de Madrid, 101, 30-04-2019, pàg. 379. ISSN: 1989-4791.
* ↑ «La ex jefa de Fernando Prats, Engracia Hidalgo, nueva Concejala en el Ayuntamiento de Madrid». Infoplay, 17-06-2019.